Астерия
Астерия (, „звездна“) в древногръцката митология е дъщеря на титаните Койос и Феба и сестра на Лето (майката на Аполон и Артемида). Астерия е жена на Перс и майка на богинята на мрака и чародействата – Хеката.

Зевс се опитал да я съблазни, превръщайки се в орел и преследвайки я. За да се спаси от него, Астерия се превърнала в пъдпъдък и се хвърлила в морето. Според легендите на нейно име е наречен град Астерия (по-късно Делос). Според друга версия се превърнала в камък и останала дълго под водата, а по-късно се превърнала в остров. Този остров по-късно започнал да се нарича Ортигия, а по-късно и Делос.

Външни препратки 
  Енциклопедия на античната митология: Титаниди

Източници 

Древногръцки богини